CELEX: 32020D1490
Language: fi
Date: 2020-10-12 00:00:00
Title: Neuvoston päätös (EU) 2020/1490, annettu 12 päivänä lokakuuta 2020, Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee riitojen ratkaisumenettelyjen ja välimiehiä koskevien menettelysääntöjen vahvistamista

16.10.2020   
               
               
                  FI
               
               
                  Euroopan unionin virallinen lehti
               
               
                  L 343/12
               
            
         NEUVOSTON PÄÄTÖS (EU) 2020/1490,
         annettu 12 päivänä lokakuuta 2020,
         Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee riitojen ratkaisumenettelyjen ja välimiehiä koskevien menettelysääntöjen vahvistamista
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen
         sekä katsoo seuraavaa:
         
                     (1)
                  
                  
                     Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimus (1), jäljempänä ’sopimus’, allekirjoitettiin unionin puolesta neuvoston päätöksen 2009/156/EY (2) nojalla. Sopimusta on sovellettu väliaikaisesti 3 päivästä syyskuuta 2016.
                  
               
                     (2)
                  
                  
                     Sopimuksen 59 artiklan 1 kohdan mukaisesti talouskumppanuussopimuskomitea hyväksyy riitojenratkaisumenettelyihin sovellettavan työjärjestyksen.
                  
               
                     (3)
                  
                  
                     Talouskumppanuussopimuskomitean olisi hyväksyttävä seuraavassa vuosikokouksessaan päätös, jossa vahvistetaan sen liitteessä olevat riitojen ratkaisumenettelyt ja välimiehiä koskevat menettelysäännöt.
                  
               
                     (4)
                  
                  
                     On aiheellista määrittää unionin puolesta talouskumppanuussopimuskomiteassa otettava kanta riitojen ratkaisumenettelyt ja välimiehiä koskevat menettelysäännöt vahvistavan päätöksen hyväksymiseen, koska päätös tulee olemaan unionia sitova.
                  
               
                     (5)
                  
                  
                     Unionin talouskumppanuussopimuskomiteassa otettavan kannan olisi sen vuoksi perustuttava talouskumppanuussopimuskomitean päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettava kanta perustuu talouskumppanuussopimuskomitean päätösluonnokseen, joka koskee riitojen ratkaisumenettelyjen ja välimiehiä koskevien menettelysääntöjen hyväksymistä (3).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 12 päivänä lokakuuta 2020.
            
               
                  Neuvoston puolesta
               
               
                  Puhemies
               
               J. BORRELL FONTELLES
            
         
         
            (1)  EUVL L 59, 3.3.2009, s. 3.
         
            (2)  Neuvoston päätös 2009/156/EY, tehty 21 päivänä marraskuuta 2008, Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksen allekirjoittamisesta ja sen väliaikaisesta soveltamisesta (EUVL L 59, 3.3.2009, s. 1).
         
            (3)  Ks. asiakirja ST 10612/20 osoitteessa http://register.consilium.europa.eu.